Document ID: 32007R0190

ΚΑΝΟΝΙΣΜΌΣ (ΕΚ) αριθ. 190/2007 ΤΗΣ ΕΠΙΤΡΟΠΉΣ
της 23ης Φεβρουαρίου 2007
για κατάργηση του κανονισμού (ΕΚ) αριθ. 1819/2004 για παρέκκλιση από τον κανονισμό (ΕΚ) αριθ. 1342/2003 όσον αφορά την προθεσμία εξέτασης για την έκδοση ορισμένων πιστοποιητικών εξαγωγής σιτηρών, ρυζιού και παραγώγων προϊόντων των σιτηρών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1784/2003 του Συμβουλίου, της 29ης Σεπτεμβρίου 2003, περί κοινής οργανώσεως της αγοράς στον τομέα των σιτηρών (1), και ιδίως το άρθρο 9 παράγραφος 2 και το άρθρο 18,
τον κανονισμό (ΕΚ) αριθ. 1785/2003 του Συμβουλίου, της 29ης Σεπτεμβρίου 2003, περί κοινής οργανώσεως της αγοράς του ρυζιού (2), και ιδίως το άρθρο 10 παράγραφος 2 και το άρθρο 19,
Εκτιμώντας τα ακόλουθα:
(1)
Το άρθρο 8 παράγραφος 1 πρώτο εδάφιο του κανονισμού (ΕΚ) αριθ. 1342/2003 της Επιτροπής, της 28ης Ιουλίου 2003, περί ειδικών λεπτομερειών εφαρμογής του καθεστώτος πιστοποιητικών εισαγωγής και εξαγωγής στον τομέα των σιτηρών και του ρυζιού (3), αναφέρει ότι τα πιστοποιητικά εξαγωγής για τα προϊόντα που αναφέρονται στο εν λόγω εδάφιο εκδίδονται την τρίτη εργάσιμη ημέρα μετά την ημέρα της υποβολής της αίτησης, εφόσον δεν έχουν ληφθεί από την Επιτροπή ιδιαίτερα μέτρα κατά τη διάρκεια της προθεσμίας αυτής. Ο κανονισμός (ΕΚ) αριθ. 1819/2004 της Επιτροπής (4) θεσπίζει παρέκκλιση από τη διάταξη αυτή λαμβάνοντας υπόψη την κατάσταση εφοδιασμού της κοινοτικής αγοράς των σιτηρών και του ρυζιού για την περίοδο 2004/2005. Κατ’ εφαρμογή της παρεκκλίσεως, τα εν λόγω πιστοποιητικά εκδίδονται την ημέρα καταθέσεως της αιτήσεως, όταν το ποσό της επιστροφής ισούται με μηδέν.
(2)
Εφόσον δεν υφίστανται πλέον οι συνθήκες της αγοράς που δικαιολογούσαν την εν λόγω παρέκκλιση, πρέπει να καταργηθεί ο κανονισμός (ΕΚ) αριθ. 1819/2004.
(3)
Η επιτροπή διαχείρισης σιτηρών δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1819/2004 καταργείται.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Φεβρουαρίου 2007.

Labels: 11
3
17
15